《赠董文仲山人》
明代·苏升

风仪皎皎曳霞衣，此日湖天见少薇。何事鹿门深敛迹，却从鸥渚共忘机。

剡藤绚烂才双美，烟水沧茫兴倍飞。一榻久悬知有待，千秋徐稚好同归。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。